Jabarkan Sejarah dari Sekolah Kebangsaan Simpang Empat, Hutan Melintang dalam bahasa melayu

Sekolah Kebangsaan Simpang Empat adalah antara sekolah tertua di Sitiawan, bahkan di Daerah Manjung sekalipun. Sekolah ini asalnya adalah sekolah persendirian/swasta bernama Simpang Empat English School yang mula beroperasi pada tahun 1934 dan menjalankan kedua-dua sesi persekolahan iaitu rendah dan menengah. Sekolah ini ditutup sepenuhnya sepanjang tempoh Perang Dunia Kedua meletus.

Sekolah Kebangsaan Simpang Empat lebih dikenali sebagai Sekolah Gandhi oleh penduduk tempatan mengambil sempena nama dewannya “Gandhi Memorial Hall” yang telah dirasmikan oleh DYMM Sultan Perak pada 2 Oktober 1952. Pada tahun 1962 sekolah ini diletakkan di bawah Kementerian Pendidikan Malaysia sebagai sekolah bantuan modal .

Pada tahun 1974 persekolahan menengah ditutup dan dijadikan sekolah rendah keseluruhannya lalu diberi nama Sekolah Rendah Kebangsaan Simpang Empat. Reformasi pendidikan yang berlaku pada tahun 1997 menyebabkan perkataan Sekolah Rendah Kebangsaan turut berubah menjadi Sekolah Kebangsaan dan kini nama baru sekolah ini ialah Sekolah Kebangsaan Simpang Empat, Sitiawan. Walaupun nama telah berubah tetapi tarafnya masih kekal sebagai sekolah bantuan modal.

Jumlah staf tahun 2004 ,adalah seramai 35 orang termasuk Guru Besar, Penolong-Penolong Kanan dan Penyelia Petang. Staf sokongan pula adalah seramai 4 orang. Jumlah murid sekolah ini adalah seramai 534 orang (390 Melayu , 140 India dan 4 lain-lain ) . 272 orang murid sesi pagi iaitu Tahun 4,5 dan 6 sementara 293 orang murid sesi petang iaitu Tahun 1,2 dan 3.